Vespa PX 200, *millennium*-malli (2003).
**Vespa P** oli italialaisen Piaggio & C. SpA:n valmistama Vespa-malli, joka oli tuotannossa 1977–2008. Sarjaa markkinoitiin italiaksi nimellä *Nuova linea*, ja se esiteltiin 19. lokakuuta 1977. Kolmen vuosikymmenen aikana mallia tehtiin yli kaksi miljoonaa kappaletta.

Piaggio otti PX:n jälleen tuotantoon mallivuodeksi 2011. Perinteiset 125- ja 150-kuutioiset kaksitahtiskootterit esiteltiin EICMA-messuilla 2010.

Historia
--------

Vespa P200E (1981). Huomaa alkuperäinen, ulkoinen sivuposken kiinnitysvipu.
Mallisarjan ensimmäiset olivat tyyppiä P125X, P150X ja P200E. P-sarjan toinen versio, PX, esiteltiin 1983. Samalla pienirunkoinen ET3-sarja (*Primavera*) korvattiin uudella PK-mallilla, jota oli saatavana 50- ja 125-kuutioisena. P-sarjan skootterit säilyivät koko tuotantoajan lähestulkoon muuttumattomina kokien vain kosmeettisia parannuksia. Tärkeimpiä uudistuksia mallisarjan kestäessä olivat vilkut, tuoreöljyvoitelu ja levyjarru, jotka lisättiin kilpailutilanteen niin vaatiessa. Viimeinen mallipäivitys tehtiin vuonna 2000, kun *millennium*-mallissa palattiin Piaggion vanhan logon ja fontin käyttöön.

P200E:n yksisylinterinen kaksitahtimoottori oli peräisin mallisarjan edeltäjästä Vespa Rallysta, kun taas pienemmät versiot käyttivät *Vespa Sprintistä* periytyvää moottoriratkaisua. Mallityypissä PX esiteltiin kehittyneempi sivuposkien kiinnitysmekanismi, jonka vivut olivat piilossa lukitun satulan alla. Muutoin rungot olivat kaikissa identtiset. Edeltäviin malleihin verrattuna P-sarjassa merkillepantavaa olivat kulmikas muotoilu ja kasvanut koko.

1985–1990 oli tuotannossa PX125-mallista kehitetty urheilullisempi versio T5 (*Pole Position*), jossa oli viisi huuhtelukanavaa ja alumiinisylinteri.

Kloonit
-------

Bajaj Chetak 150.
LML Star 4T 125.
P-sarjan Vespoja on tehty lisenssillä Intiassa, ja tuotanto jatkuu siellä edelleen huolimatta Piaggion Pontederan tehtaan keskittymisestä nykyaikaisempaan GT-sarjaan. Intialaisia valmistajia ovat LML ja Bajaj. LML:n valmistama 150 cm³ *Stella* on hyvin samankaltainen kuin viimeinen millennium-päivitys. Uudessa-Seelannissa LML:n valmistamaa retroskootteria markkinoidaan nimellä *Belladonna*. Euroopassa LML myy P-sarjaan perustuvaa nelitahtista 125 cm³:n iskutilavuudella varustettua käsivaihteista skootteria nimellä *Star*.

Tekniset tiedot
---------------

P-sarjan malleissa kirjain "E" tarkoittaa kärjetöntä sytytystä, joka oli alusta alkaen mukana P200E:ssä, mutta lisättiin muihin iskutilavuusluokkiin vasta malliversiossa PX (1983). Kaikissa P-sarjan skoottereissa on 12 voltin sähköjärjestelmä. Akku oli alun perin lisä-, myöhemmin vakiovaruste. Pyörät ovat keskenään vaihtokelpoiset, ja niiden koko on 3,50 / 10 ". Vanteet ovat halkaistavat.

* Pituus: 1760 mm
* Leveys: 695 mm
* Korkeus: 1110 mm
* Akseliväli: 1235 mm
* Maavara: 225 mm
* Kuivapaino: 104 kg, 108 kg (P200E)
* Runkonumeron etuliite: VNX 1 T (P125X), VNX 2 T (PX125E), VLX 1 T (P150X), VSX 1 T (P200E, PX200)
* Moottorinumeron etuliite: VNL 3 M (P125X), VNX 1 M (PX125E), VLX 1 M (P150X), VSE 1 M (P200E, PX200)

Katso myös
----------

* Giorgio Bettinelli, italialainen maailmanmatkaaja, joka taittoi 250 000 km Vespa PX:llä

Lähteet
-------

1. ↑  Telegraph UK: Classic Vespa falls foul of EU emissions rules (Richard Edwards, 25.8.2008) haettu 29.8.2009
2. ↑  Davide Mazzanti, Ornella Sessa: *Vespa – Italian Street Style*, s. 259. Lontoo: Scriptum Editions, 2003. ISBN 1-902686-32-2.
3. ↑  Superbrands case studies: Vespa (Brand Republic 24.5.2005)[vanhentunut linkki] haettu 29.8.2009
4. ↑  Modculture: Vespa PX Scooter Returns Viitattu 5.11.2010
5. ↑  Vespa Italia: Ritorna la Vespa PX (Arkistoitu – Internet Archive) Viitattu 5.11.2010
6. ↑  Motoblog: Eicma 2010: Vespa PX e le speciali Sport, Touring e "Vie della Moda" Viitattu 5.11.2010
7. ↑  Davide Mazzanti, Ornella Sessa: *Vespa – Italian Street Style*, s. 264. Lontoo: Scriptum Editions, 2003. ISBN 1-902686-32-2.
8. 1 2  Scooter Lounge: Vespa P Series (Arkistoitu – Internet Archive) haettu 29.8.2009
9. ↑  Vespa Fascination: Vespa T5 Pole Position (Arkistoitu – Internet Archive) haettu 30.8.2009
10. ↑  Motoring South Africa: LML Star Deluxe – have a little fun on a style icon (Dave Abrahams, 4.10.2004) haettu 29.8.2009
11. ↑  2-Stroke Buzz: 2008 Stella/Buddy/Roughhouse (with photos) haettu 29.8.2009
12. ↑  Retroscooter New Zealand: Belladonna RV 150 haettu 29.8.2009
13. ↑  Scooter News: LML Star (aka the Genuine Stella) Arrives In Europe (29.4.2009)[vanhentunut linkki] Viitattu 11.2.2010
14. ↑  Scooter Infos: LML Star 4T (6.2.2010) Viitattu 11.2.2010
15. ↑  Pete Shoemark: *Vespa Owners Workshop manual*, s. 6. Haynes Publications, 1997. ISBN 1-85960-094-8.

Aiheesta muualla
----------------

* P-sarjan Vespojen huolto-ohjeita(englanniksi)
* Vespa P125X (VNX1T)& P200E (VSX1T) Käyttäjän käsikirja(englanniksi)
* 4-tahtinen PX-klooni *Stella*(englanniksi)
* Vespa PX 200 (vuosimalli 2007) arvostelu (Del Fuego 9.1.2008)(englanniksi)
* Vespa PX 150 korjaamokäsikirja[vanhentunut linkki](englanniksi)